"Se se tla thusa mo go thibeleng kgonego ya go gweba ka dinaka tsa tshukudu ka bokhukhuntshwane le go netefatsa gore naga e na le tshedimosetso e e tletseng e bile e nepagetse ya palo ya dinaka mo Aforika Borwa ka nako nngwe le nngwe gammogo le mong yo o kwadisitsweng wa lenaka le lengwe le le lengwe la dinaka WEBTOKEN katlholong ya Kgotlatshekelokgolo ya Bokone jwa Gauteng ka ga tetla ya go rekisa dinaka tsa Tshukudu go morui, Rre John Hume, e e neng ya bona Aforika Borwa e nna le fantisi ya ntlha ka inthanete ya go rekisa dinaka tsa Tshukudu, Kabinete e gatelela gore gareng ga dipeelo tse dingwe tse di tshwanetsweng go obamelwa, ke gore maemo a motsholatetla, yo a tshwanetseng a bo a neilwe tetla ya go rekisa lenaka la tshukudu, a ka rekisetsa fela motho yo mongwe yo le ena a neilweng tetla ya go nna moreki e e rebotsweng go ya ka Molao wa Bosetšhaba wa Taolo ya Tikologo le Ditshedi, 2004 (Molao wa bo 10 wa 2004), e e mo letlang go reka lenaka la tshukudu go tswa go motsholatetla ya go rekisa, mme mo ntlheng eno e tla bo e le Rre Hume."